da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da da da da en en da id da id id fr en da da da scn da id da da da sv da en tr da da da da da en da da da da da da da en en da da da da da da da da da da da da da da da da da da da da da da da da en da en en da en en da da da da da da da da da da da da da da da da da da da da da da da da da da da en en da da fr da da en da da da da en da da da da da da da da da da da da da da da da da da da da da da da sv da de da da da da da da da da da da da da da da da da da da da da en da da da en da da en da da da da da da da en da da nl da da da da nb da da da da da nb es it es de da es en da da da da da da sv pl en en id ceb en ru en en ceb nb ca da da en da en fr en sv sv en da da fr da ms da da da en sv fr en da en en en da id da id es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Adalat LA? - Find information på Medicin.dk
Adalat LA bruges til behandling af
Adalat LA er et middel mod hjerte- og kredsløbslidelser. Calcium-blokker.
hvide ("døde") fingre og tæer (Raynauds syndrom).
Sædvanligvis 20-120 mg 1 gang i døgnet.
Depottabletterne må ikke tygges eller knuses.
Depottabletterne må først tages ud af blisterarket lige før brug, da de ikke tåler fugt.
Depottablettens hårde kerne kan i nogle tilfælde udskilles med afføringen.
Begrænset erfaring ved børn og unge under 18 år.
Hvordan føles det at have forhøjet blodtryk?
Mange tror, at man kan mærke et forhøjet blodtryk, men det kan man som regel ikke. Har du symptomer, kan det være hovedpine, træthed, svimmelhed eller unormal forpustethed og hjertekrampe, hvis du anstrenger dig.
Alle kan få forhøjet blodtryk, men det er mest udbredt hos ældre. Der findes sygdomme i nyrerne, binyrerne, forsnævringer i nyrepulsårerne og stofskiftesygdomme, som kan være årsag til et forhøjet blodtryk. Arvelige anlæg spiller også en rolle.
Hvad øger risikoen for forhøjet blodtryk?
Du har øget risiko for forhøjet blodtryk, hvis du er overvægtig, alkoholmisbruger, har stort indtag af salt og fed kost, får for lidt motion, forhøjet kolesteroltal, eller hvis du bruger visse lægemidler som fx binyrebarkhormon.
Hvad kan du selv gøre for at nedsætte dit blodtryk?
Ved at ændre i dine levevaner, kan du nedbringe din risiko for forhøjet blodtryk, eller nedbringe et allerede forhøjet blodtryk. Tab dig, hvis du er overvægtig. Motioner regelmæssigt og hold op med at ryge. Drik mindre alkohol og spis mindre salt.
Blodtrykket angives med to tal, og måles i millimeter kviksølv (mmHg). Det høje blodtryk, kaldet det systoliske, er det tryk, der opstår i pulsårerne, mens hjertet trækker sig sammen og presser blodet ud i kroppen. Det lave blodtryk, kaldet det diastoliske, er det tryk, der udøves på blodkarrenes vægge, når hjertet fyldes med blod.
Hvornår er dit blodtryk forhøjet?
Hvordan behandles forhøjet blodtryk?
Til at begynde med vil lægen bede dig om at ændre dine levevaner i et forsøg på at sænke dit blodtryk. Hvis det ikke har hjulpet efter et stykke tid, skal du behandles med medicin.
Hvis din blodtryk er stærkt forhøjet, vil lægen dog give dig medicinsk behandling straks, samtidig med at du opfordres til at ændre levevaner.
Hvad er den medicinske behandling for forhøjet blod?
Der er forskellige slags medicin, som nedsætter blodtrykket. Det kræver tålmodighed at få behandlet forhøjet blodtryk, da det kan tage tid, før din læge finder den helt rigtige behandling til dig. Det kan være nødvendigt, at du skal have flere slags blodtryksnedsættende medicin samtidigt for at få dit blodtryk normalt. Der går typisk 2-4 uger mellem ændringerne af dosis, tillæggelse af ny medicin eller skift af medicin.
Er der bivirkninger ved behandling med blodtryksmedicin?
Det er meget almindeligt, at du føler dig lidt utilpas i starten af behandlingen. Hvis du ikke føler, du kan klare bivirkningerne efter to uger, vil lægen typisk sætte dig i behandling med en anden slags medicin, som også sænker blodtrykket. Bliver du utilpas af behandlingen, så kontakt din læge. Du skal ikke stoppe din behandling på egen hånd.
Hvilke slags medicin findes mod forhøjet blod?
De mest brugte midler, som sænker blodtrykket, er vanddrivende medicin, kalciumblokkere, ACE-hæmmere, angiotensin II-blokkere og beta-blokkere.
Mange af midlerne findes samlet i kombinationspræparater, så du ikke behøver at tage så mange tabletter, hvis du skal have flere slags medicin.
Hvorfor er det vigtigt at behandle forhøjet blodtryk?
Med et forhøjet blodtryk har du risiko for at udvikle blodprop i hjertet, hjertesvigt, blodprop i hjernen, hjerneblødning eller forsnævring i pulsårerne. Det kan i værste fald forkorte din levetid. Det er derfor vigtigt at få normaliseret dit blodtryk med sund levevis, medicin og ofte en kombination af de to ting.
Da du ikke altid mærker et forhøjet blodtryk, bør du af og til få målt dit blodtryk. Er du over 50 år, bør du få målt dit blodtryk hvert år. Har du fået konstateret forhøjet blodtryk, bør du få det målt hvert halve år.
Hvad er et blodtryk?
Blodtrykket angives med to tal og måles i millimeter kviksølv (mmHg). Det høje blodtryk, kaldet det systoliske, er det tryk, der opstår i pulsårerne, mens hjertet trækker sig sammen og presser blodet ud i kroppen. Det lave blodtryk, kaldet det diastoliske, er det tryk, der er i pulsårerne mellem hjerteslagene. De to blodtryksmål angives som fx 120 over 80 (120/80).
Der findes mange forskellige blodtryksapparater på markedet, både kviksølvapparater, hvor man pumper luft i en manchet med hånden, og elektroniske apparater. De elektroniske findes i to versioner til brug på overarmen eller til brug på håndleddet.
Først blæses en manchet op om din overarm. Derved afklemmes blodstrømmen til underarmen. Langsomt lukkes luften ud af manchetten igen, og når blodet igen kan strømme, registreres en dunken. Lægen kan høre det i stetoskopet. Det er det systoliske tryk, som aflæses på trykmåleren. Når denne lyd igen forsvinder, efter mere luft er lukket ud, aflæses det diastoliske tryk.
Kan blodtrykket ændre sig?
Blodtrykket er meget individuelt. Et normalt blodtryk ligger omkring 120/80. Forhøjet blodtryk ligger på 140/90 eller derover. Blodtrykket svinger også i løbet af dagen. Når du fx er aktiv, bliver ophidset eller ryger, stiger blodtrykket. Det falder, når du slapper af. Når du får målt dit blodtryk hos lægen, kan det være forhøjet, alene fordi situationen er uvant, og du bliver lidt nervøs.
Hvem kan tage et blodtryk?
Som oftest vil din læge tage dit blodtryk, men du kan også selv gøre det. Hvis der er mistanke om, at du har forhøjet blodtryk, vil lægen bede dig tage dit blodtryk hjemme. Enten som enkelte hjemme-blodtryksmålinger i løbet af dagen, eller som døgn-blodtryksmåling, hvor der automatisk måles over mindst 24 timer med faste intervaller på fx hver 15.-30. minut.
Få en grundig instruktion
Hvis lægen har anbefalet hjemme-blodtryksmåling, vil du forinden blive instrueret mundtligt og skriftligt i brug af apparatet. Eventuelt vil lægen bede dig udføre en måling, mens du er i konsultationen. Læs altid blodtryksmålerens brugsvejledning.
Hvilket blodtryksapparat skal du vælge, hvis du selv skal tage dit blodtryk?
Hvis du selv skal tage dit blodtryk, anbefales det, at du anvender et apparat, som automatisk pumper manchetten op, og hvor manchetten sidder på overarmen.
Hvordan får du en rigtig måling?
Køber du et fuldautomatisk blodtryksapparat, bør du sende det til kontrol én gang årligt. Det kan sendes til producenten, som sikrer, at blodtryksapparater stadig måler korrekt. Manchetten kan ved samme lejlighed undersøges for, om den slutter tæt.
Hvilken arm skal du måle på?
Der kan være forskel på blodtrykket i højre og venstre arm. Dit blodtryk er det højest målte blodtryk. Blodtrykket bør måles på overarmen med det højeste blodtryk.
Hvornår skal du tage dit blodtryk?
Du skal tage dit blodtryk, når du er afslappet og i hvile. Helst skal du hvile i 10 minutter, før blodtrykket måles. Undlad at ryge eller drikke kaffe lige inden målingen. Du skal sidde afslappet på en stol, eventuelt med den arm, du skal tage blodtrykket på, liggende på et bord.
Hvor skal manchetten sidde?
Det er vigtigt at bruge den rette størrelse manchet. Læs på pakningen, hvilken størrelse manchet du bør vælge. Manchetten placeres på overarmen, direkte på huden, et par centimeter over albuebøjningen med luftslangen i midten og nedad. Manchetten må ikke stramme. En finger skal ubesværet kunne være mellem manchet og overarm.
Hvordan tager du dit blodtryk?
Mål blodtrykket som brugsanvisningen til dit blodtryksapparat angiver det, eller som din læge har vist dig.
Tag tre målinger med nogle minutter imellem, og tag så gennemsnittet af de sidste to målinger. Den første måling er ofte lidt højere. Du skal sidde eller ligge stille under målingen, og du må ikke tale, spise eller drikke under målingen.
Hvem skal tage blodtryk?
Da du ikke altid mærker et forhøjet blodtryk, bør du løbende få målt dit blodtryk. Er du over 50 år, bør du få målt dit blodtryk hvert år. Har du fået konstateret for højt blodtryk, bør du få det kontrolleret hvert halve år.
Bivirkningerne er som regel milde og forbigående.
Højst 10 ud af 100 personer får bivirkningen.
Hævelser pga. væskeophobning i kroppen, Afslapning af karrenes muskler.
Højst 1 ud af 100 personer får bivirkningen.
Mavesmerter, Fordøjelsesbesvær, Kvalme, Luft fra tarmen, Mundtørhed.
Allergisk hævelse i ansigtet samt mundhulen og strubehovedet, Allergiske reaktioner.
Smertefuld vandladning, Øget urinmængde.
Højst 1 ud af 1.000 personer får bivirkningen.
Ændring i hudens følesans.
Øget risiko for infektioner pga. mangel på hvide blodlegemer.
Anafylaktisk chok - en akut alvorlig allergisk tilstand.
Væske i lungerne  (ved fødsler).
Alvorlig hudreaktion hvor huden går til grunde, Overfølsomhed over for sollys, Småblødninger i hud og slimhinder.
Ved pludseligt ophør med behandlingen er der risiko for hjertekrampe, hjertestop og hjertesvigt.
Læs generelt om bivirkninger
Midlet bør ikke anvendes ved:
Blodprop i hjertet inden for 4 uger
Ustabil hjertekrampe (angina pectoris)
Svær overfølsomhed for andre calciumblokkere
Ileostomi (hvor tyndtarmen er ført ud gennem bugvæggen).
Midlet skal anvendes med forsigtighed ved:
Tidligere alvorlig indsnævring af mave-tarmkanalen, da tablettens hårde kerne ikke kan opløses.
Større mængder grapefrugtjuice kan øge virkningen af midlet, og samtidig indtagelse af grapefrugtjuice bør undgås under behandling med Adalat LA.
1 depottablet indeholder natrium svarende til 21,2 mg natriumchlorid. Hvis du er på natrium- eller saltfattig diæt, skal du tage hensyn til indholdet af natrium.
Forsigtighed ved dårligt fungerende lever.
Pga. manglende erfaring bør midlet ikke anvendes ved meget dårligt fungerende lever.
Brug af anden medicin
Det er vigtigt at informere lægen om alle de lægemidler, du tager.
Andre midler mod forhøjet blodtryk, svampemidler (itraconazol, ketoconazol, voriconazol), erythromycin (antibiotika), fluoxetin (antidepressiva) samt visse midler mod HIV kan øge virkningen af Adalat LA.
Epilepsimidler (carbamazepin og phenytoin), rifampicin (tuberkulosemiddel) og naturlægemidler, som indeholder perikon, nedsætter virkningen af Adalat LA. Rifampicin bør undgås.
Forsigtighed ved samtidig behandling med tacrolimus (middel ved organtransplantation) og ved indsprøjtning af magnesiumsulfat (middel til regulering af saltbalancen).
Må kun anvendes under visse forudsætninger. Denne tekst afviger fra firmaets godkendte produktinformation (produktresumé).
Der er begrænset erfaring med anvendelse til gravide. Tabletter kan anvendes ved for tidlig fødsel og ved svangerskabsforgiftning.
Læs mere om gravide og medicin
Kan om nødvendigt anvendes. Denne tekst afviger fra firmaets godkendte produktinformation (produktresumé).
Læs mere om ammende og medicin
Må tappes. Hvis du er i stabil behandling for forhøjet blodtryk gennem mindst 3 måneder, dvs. ingen ændring i medicin eller dosis.
Læs mere om bloddonorer og medicin
Virker ved at blokere for indstrømningen af calcium i glatte muskelceller, som findes i blodkarrenes væg. Herved udvider blodkarrene sig, så blodtrykket falder, og gennemstrømningen af blod til bl.a. hjertet øges.
Virkningen varer i ca. 24 timer.
Halveringstiden i blodet (T½) er 2-4 timer.
Depottabletter. 1 depottablet (filmovertrukken) indeholder 30 mg nifedipin.
Jernoxider og jernhydroxider (E172)
Se » indlægsseddel vedr. udseende, evt. farvestoffer og hjælpestoffer i » Parallelimporterede pakninger.
Hvis du opfylder visse betingelser, kan du normalt få tilskud. Spørg din læge.
Pakninger, priser, tilskud og udlevering
depottabletter 30 mg  (2care4) (kan dosisdisp.)
depottabletter 30 mg  (2care4) (kan dosisdisp.)
Læs mere om tilskud
Læs mere om udlevering
Se generelt om substitutionsregler
Adalat Oros Bayer, Nifedipin, depottabletter 30 mg
Nifedipin "Alternova" Alternova, Nifedipin, depottabletter 30 mg Genordn. B
Nifedipin "Paranova" (Parallelimport), Nifedipin, depottabletter 30 mg
Nifenova (Parallelimport), Nifedipin, depottabletter 30 mg
Parallelimporteret medicin kan se anderledes ud.
Depottabletter  30 mg  (2care4)
Information til sundhedsfaglige om
22.12.2021. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø